CELEX: 32020R0111
Language: el
Date: 2020-01-13 00:00:00
Title: Εκτελεστικός Κανονισμός (ΕΕ) 2020/111 της Επιτροπής της 13ης Ιανουαρίου 2020 για την τροποποίηση του εκτελεστικού κανονισμού (ΕΕ) 2015/1998 όσον αφορά την έγκριση εξοπλισμού ασφάλειας της πολιτικής αεροπορίας, καθώς και τρίτες χώρες οι οποίες αναγνωρίζεται ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα για την ασφάλεια της πολιτικής αεροπορίας

27.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 21/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/111 ΤΗΣ ΕΠΙΤΡΟΠΗΣ
         της 13ης Ιανουαρίου 2020
         για την τροποποίηση του εκτελεστικού κανονισμού (ΕΕ) 2015/1998 όσον αφορά την έγκριση εξοπλισμού ασφάλειας της πολιτικής αεροπορίας, καθώς και τρίτες χώρες οι οποίες αναγνωρίζεται ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα για την ασφάλεια της πολιτικής αεροπορίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 272/2009 της Επιτροπής (2) συμπληρώνει τα κοινά πρότυπα για την ασφάλεια της πολιτικής αεροπορίας που προβλέπονται στο παράρτημα του κανονισμού (ΕΚ) αριθ. 300/2008.
                  
               
                     (2)
                  
                  
                     Ο κανονισμός (ΕΚ) αριθ. 272/2009 επιφορτίζει την Επιτροπή με την αναγνώριση της ισοδυναμίας των προτύπων ασφάλειας τρίτων χωρών, σύμφωνα με τα κριτήρια που ορίζονται στο Μέρος Ε του παραρτήματος του εν λόγω κανονισμού.
                  
               
                     (3)
                  
                  
                     Το παράρτημα του εκτελεστικού κανονισμού (ΕΕ) 2015/1998 (3) παραθέτει τις τρίτες χώρες οι οποίες αναγνωρίζεται ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα.
                  
               
                     (4)
                  
                  
                     Η Επιτροπή εξακρίβωσε ότι η Δημοκρατία της Σερβίας, όσον αφορά τον αερολιμένα Nikola Tesla του Βελιγραδίου, πληροί τα κριτήρια που ορίζονται στο Μέρος Ε του παραρτήματος του κανονισμού (ΕΚ) αριθ. 272/2009.
                  
               
                     (5)
                  
                  
                     Η Επιτροπή εξακρίβωσε ότι το Κράτος του Ισραήλ, όσον αφορά τον διεθνή αερολιμένα Ben Gurion, πληροί τα κριτήρια που ορίζονται στο Μέρος Ε του παραρτήματος του κανονισμού (ΕΚ) αριθ. 272/2009 σε ό,τι αφορά την ασφάλεια αεροσκαφών και τον έλεγχο ασφαλείας επιβατών και χειραποσκευών.
                  
               
                     (6)
                  
                  
                     Στα λεπτομερή μέτρα εφαρμογής των κοινών βασικών προτύπων ασφάλειας που αναφέρονται στον κανονισμό (ΕΚ) αριθ. 300/2008 περιλαμβάνονται, μεταξύ άλλων, διαδικασίες έγκρισης και χρήσης εξοπλισμού ασφάλειας της πολιτικής αεροπορίας.
                  
               
                     (7)
                  
                  
                     Τα μέτρα που λαμβάνονται για να εξασφαλίζεται ότι ο εξοπλισμός ασφάλειας της πολιτικής αεροπορίας πληροί τα απαιτούμενα πρότυπα επιδόσεων θα πρέπει να είναι εναρμονισμένα, ώστε να διασφαλίζεται η βέλτιστη εφαρμογή των κοινών βασικών προτύπων ασφάλειας της αεροπορίας.
                  
               
                     (8)
                  
                  
                     Η Επιτροπή κρίνει την κοινή διαδικασία αξιολόγησης της Ευρωπαϊκής διάσκεψης Πολιτικής Αεροπορίας ως υποχρεωτική προϋπόθεση για την έγκριση εξοπλισμού ασφάλειας της πολιτικής αεροπορίας. Εξοπλισμός ασφάλειας που έχει υποβληθεί στην εν λόγω διαδικασία θα πρέπει, επομένως, να υπάγεται σε ενωσιακό σύστημα έγκρισης το οποίο συνίσταται, αφενός, σε οπτική σήμανση με σφραγίδα και, αφετέρου, σε καταχώρισή του σε ενοποιημένη ενωσιακή βάση δεδομένων που καθιστά εφικτή την άμεση εγκατάσταση εξοπλισμού ασφάλειας της πολιτικής αεροπορίας σε ολόκληρη την Ένωση.
                  
               
                     (9)
                  
                  
                     Επειδή η οριστική έγκριση εξοπλισμού ασφάλειας της πολιτικής αεροπορίας θα χορηγείται με την έκδοση νομικής πράξης, η εγκατάσταση και η χρήση του εν λόγω εξοπλισμού ασφάλειας θα πρέπει να επιτρέπεται νομίμως επί το χρονικό διάστημα που εκκρεμεί η οριστική έγκρισή του.
                  
               
                     (10)
                  
                  
                     Ο εκτελεστικός κανονισμός (ΕΕ) 2015/1998 θα πρέπει, επομένως, να τροποποιηθεί αναλόγως.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 19 του κανονισμού (ΕΚ) αριθ. 300/2008,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2015/1998 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ωστόσο, το σημείο 1 στοιχείο β) και το σημείο 2 στοιχείο β) του παραρτήματος του παρόντος κανονισμού εφαρμόζονται από την 1η Απριλίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Ιανουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 97 της 9.4.2008, σ. 72.
         
            (2)  Κανονισμός (ΕΚ) αριθ. 272/2009 της Επιτροπής, της 2ας Απριλίου 2009, για τη συμπλήρωση των κοινών βασικών προτύπων ασφάλειας της πολιτικής αεροπορίας από έκνομες ενέργειες που προβλέπονται στο παράρτημα του κανονισμού (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου (ΕΕ L 91 της 3.4.2009, σ. 7).
         
            (3)  Εκτελεστικός κανονισμός (ΕΕ) 2015/1998 της Επιτροπής, της 5ης Νοεμβρίου 2015, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (ΕΕ L 299 της 14.11.2015, σ. 1).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2015/1998 τροποποιείται ως εξής:
            
                        1)
                     
                     
                        ο κατάλογος στο προσάρτημα 3-B του κεφαλαίου 3 τροποποιείται ως εξής:
                        
                                    α)
                                 
                                 
                                    προστίθεται η ακόλουθη εγγραφή μετά την εγγραφή για το Μαυροβούνιο:
                                    «Δημοκρατία της Σερβίας, όσον αφορά τον αερολιμένα Nikola Tesla του Βελιγραδίου»·
                                 
                              
                                    β)
                                 
                                 
                                    προστίθεται η ακόλουθη εγγραφή μετά την εγγραφή για τη Σινγκαπούρη:
                                    «Κράτος του Ισραήλ, όσον αφορά τον διεθνή αερολιμένα Ben Gurion»·
                                 
                              
                  
                        2)
                     
                     
                        ο κατάλογος στο προσάρτημα 4-B του κεφαλαίου 4 τροποποιείται ως εξής:
                        
                                    α)
                                 
                                 
                                    προστίθεται η ακόλουθη εγγραφή μετά την εγγραφή για το Μαυροβούνιο:
                                    «Δημοκρατία της Σερβίας, όσον αφορά τον αερολιμένα Nikola Tesla του Βελιγραδίου»·
                                 
                              
                                    β)
                                 
                                 
                                    προστίθεται η ακόλουθη εγγραφή μετά την εγγραφή για τη Σινγκαπούρη:
                                    «Κράτος του Ισραήλ, όσον αφορά τον διεθνή αερολιμένα Ben Gurion»·
                                 
                              
                  
                        3)
                     
                     
                        στον κατάλογο του προσαρτήματος 5-A του κεφαλαίου 5, προστίθεται η ακόλουθη εγγραφή μετά την εγγραφή για το Μαυροβούνιο:
                        «Δημοκρατία της Σερβίας, όσον αφορά τον αερολιμένα Nikola Tesla του Βελιγραδίου»·
                     
                  
                        4)
                     
                     
                        στον κατάλογο του προσαρτήματος 6-F του κεφαλαίου 6, προστίθεται η ακόλουθη εγγραφή μετά την εγγραφή για το Μαυροβούνιο:
                        «Δημοκρατία της Σερβίας»·
                     
                  
                        5)
                     
                     
                        στο κεφάλαιο 12, το κεφάλαιο 12.0 αντικαθίσταται από το ακόλουθο κείμενο:
                        «12.0.   ΓΕΝΙΚΕΣ ΔΙΑΤΑΞΕΙΣ ΚΑΙ ΕΓΚΡΙΣΗ ΕΞΟΠΛΙΣΜΟΥ ΑΣΦΑΛΕΙΑΣ
                        12.0.1.   Γενικές διατάξεις
                        
                        
                                    12.0.1.1.
                                 
                                 
                                    Η αρχή, ο φορέας εκμετάλλευσης αερολιμένα ή φορέας που χρησιμοποιεί εξοπλισμό για την εφαρμογή των μέτρων για τα οποία είναι υπεύθυνος σύμφωνα με το εθνικό πρόγραμμα ασφάλειας της πολιτικής αεροπορίας που προβλέπεται στο άρθρο 10 του κανονισμού (ΕΚ) αριθ. 300/2008 διασφαλίζει ότι ο εξοπλισμός πληροί τα πρότυπα που καθορίζονται στο παρόν κεφάλαιο.
                                    Οι διαβαθμισμένες πληροφορίες βάσει της απόφασης (ΕΕ, Ευρατόμ) 2015/444 (*1) που περιλαμβάνονται στο παρόν κεφάλαιο διατίθενται από την αρμόδια αρχή σε κατασκευαστές μόνον εφόσον είναι απαραίτητο.
                                 
                              
                                    12.0.1.2.
                                 
                                 
                                    Κάθε τεμάχιο του εξοπλισμού ασφάλειας υποβάλλεται σε τακτικές δοκιμές.
                                 
                              
                                    12.0.1.3.
                                 
                                 
                                    Οι κατασκευαστές εξοπλισμού παρέχουν οδηγίες του κατασκευαστή και ο εξοπλισμός αξιολογείται και χρησιμοποιείται σύμφωνα με αυτές.
                                 
                              
                                    12.0.1.4.
                                 
                                 
                                    Εφόσον συνδυάζονται περισσότεροι του ενός εξοπλισμοί ασφάλειας, κάθε εξοπλισμός, χρησιμοποιούμενος τόσο χωριστά όσο και σε συνδυασμό με τους λοιπούς ως σύστημα, πρέπει να συμμορφώνεται με τις καθορισμένες προδιαγραφές και να πληροί τα πρότυπα που καθορίζονται στο παρόν κεφάλαιο.
                                 
                              
                                    12.0.1.5.
                                 
                                 
                                    Ο εξοπλισμός τοποθετείται, εγκαθίσταται και συντηρείται σύμφωνα με τις απαιτήσεις των κατασκευαστών του εξοπλισμού.
                                 
                              12.0.2.   Έγκριση εξοπλισμού ασφάλειας
                        
                        
                                    12.0.2.1.
                                 
                                 
                                    Με την επιφύλαξη του σημείου 12.0.5, επιτρέπεται η εγκατάσταση των ακόλουθων ειδών εξοπλισμού ασφάλειας μετά την 1η Οκτωβρίου 2020, μόνον εφόσον φέρουν σήμανση “σφραγίδα ΕΕ” ή καθεστώς σήμανσης “εκκρεμεί σφραγίδα ΕΕ”, όπως προβλέπεται στα σημεία 12.0.2.5 και 12.0.2.6:
                                    
                                                α)
                                             
                                             
                                                εξοπλισμός διέλευσης από πύλη ανίχνευσης μεταλλικών αντικειμένων (WTMD)·
                                             
                                          
                                                β)
                                             
                                             
                                                εξοπλισμός συστημάτων ανίχνευσης εκρηκτικών (EDS)·
                                             
                                          
                                                γ)
                                             
                                             
                                                εξοπλισμός ανίχνευσης ιχνών εκρηκτικών (ETD)·
                                             
                                          
                                                δ)
                                             
                                             
                                                εξοπλισμός συστημάτων ανίχνευσης υγρών εκρηκτικών (LEDS)·
                                             
                                          
                                                ε)
                                             
                                             
                                                εξοπλισμός ανίχνευσης μετάλλων (MDE)·
                                             
                                          
                                                στ)
                                             
                                             
                                                σαρωτές ασφαλείας·
                                             
                                          
                                                ζ)
                                             
                                             
                                                εξοπλισμός σάρωσης υποδημάτων· και
                                             
                                          
                                                η)
                                             
                                             
                                                εξοπλισμός ανίχνευσης εκρηκτικού ατμού (EVD).
                                             
                                          
                              
                                    12.0.2.2.
                                 
                                 
                                    Η Επιτροπή εγκρίνει τα είδη εξοπλισμού ασφάλειας που απαριθμούνται στο σημείο 12.0.2.1 και χορηγεί τη σήμανση “σφραγίδα ΕΕ”.
                                 
                              
                                    12.0.2.3.
                                 
                                 
                                    Η σήμανση “σφραγίδα ΕΕ” επιτρέπεται να χορηγείται μόνο σε εξοπλισμό ασφάλειας που έχει υποβληθεί σε δοκιμές από κέντρα δοκιμών για τα οποία αρμόδια αρχή φέρει την ευθύνη των μέτρων ποιοτικού ελέγχου σύμφωνα με την κοινή διαδικασία αξιολόγησης της Ευρωπαϊκής διάσκεψης Πολιτικής Αεροπορίας.
                                 
                              
                                    12.0.2.4.
                                 
                                 
                                    Η Επιτροπή επιτρέπεται να χορηγεί σήμανση “σφραγίδα ΕΕ” σε εξοπλισμό ασφάλειας, μόνον αφού παραλάβει τις εκθέσεις δοκιμών του εκάστοτε εξοπλισμού, είτε εκθέσεις επιπέδου 2 της κοινής διαδικασίας αξιολόγησης της Ευρωπαϊκής διάσκεψης Πολιτικής Αεροπορίας.
                                    Η Επιτροπή δύναται να ζητά συμπληρωματικές πληροφορίες σχετικά με τις εκθέσεις δοκιμών.
                                 
                              
                                    12.0.2.5.
                                 
                                 
                                    Η Επιτροπή δύναται να χορηγεί σήμανση “σφραγίδα ΕΕ” σε εξοπλισμό ασφάλειας εγκεκριμένο από την κοινή διαδικασία αξιολόγησης της Ευρωπαϊκής διάσκεψης Πολιτικής Αεροπορίας. Ο εν λόγω εξοπλισμός είναι αυτόματα επιλέξιμος για τη σήμανση “σφραγίδα ΕΕ” και λαμβάνει προσωρινό καθεστώς σήμανσης “εκκρεμεί σφραγίδα ΕΕ” έως την οριστική έγκρισή του.
                                    Επιτρέπεται η εγκατάσταση και η χρήση εξοπλισμού ασφάλειας με καθεστώς σήμανσης “εκκρεμεί σφραγίδα ΕΕ”.
                                 
                              12.0.3.   Σήμανση “σφραγίδα ΕΕ” και βάση δεδομένων της Ένωσης για την ασφάλεια της αλυσίδας εφοδιασμού - εξοπλισμός ασφάλειας
                        
                        
                                    12.0.3.1.
                                 
                                 
                                    Εξοπλισμός ασφάλειας που απαριθμείται στο σημείο 12.0.2.1 στον οποίο έχει χορηγηθεί σήμανση “σφραγίδα ΕΕ” καταχωρίζεται στην “βάση δεδομένων της Ένωσης για την ασφάλεια της αλυσίδας εφοδιασμού - εξοπλισμός ασφάλειας”.
                                 
                              
                                    12.0.3.2.
                                 
                                 
                                    Η σήμανση “σφραγίδα ΕΕ” τοποθετείται από τους κατασκευαστές σε εγκεκριμένο από την Επιτροπή εξοπλισμό και είναι ορατή από τη μία πλευρά.
                                 
                              
                                    12.0.3.3.
                                 
                                 
                                    Εξοπλισμός που φέρει σήμανση “σφραγίδα ΕΕ” εγκαθίσταται με εκδόσεις υλισμικού και λογισμικού που αντιστοιχούν στην περιγραφή του στην “βάση δεδομένων της Ένωσης για την ασφάλεια της αλυσίδας εφοδιασμού - εξοπλισμοί ασφάλειας”.
                                 
                              
                                    12.0.3.4.
                                 
                                 
                                    Με την επιφύλαξη των σημείων 12.0.4 και 12.0.5, εξοπλισμός ασφάλειας που φέρει σήμανση “σφραγίδα ΕΕ” απολαύει αμοιβαίας αναγνώρισης και αναγνωρίζεται για σκοπούς διάθεσης, εγκατάστασης και χρήσης σε όλα τα κράτη μέλη.
                                 
                              
                                    12.0.3.5.
                                 
                                 
                                    Η Επιτροπή τηρεί την “βάση δεδομένων της Ένωσης για την ασφάλεια της αλυσίδας εφοδιασμού - εξοπλισμός ασφάλειας”.
                                 
                              
                                    12.0.3.6.
                                 
                                 
                                    Κάθε καταχώριση στην “βάση δεδομένων της Ένωσης για την ασφάλεια της αλυσίδας εφοδιασμού - εξοπλισμός ασφάλειας” περιέχει τις ακόλουθες πληροφορίες:
                                    
                                                α)
                                             
                                             
                                                μοναδικό αλφαριθμητικό αναγνωριστικό·
                                             
                                          
                                                β)
                                             
                                             
                                                το ονοματεπώνυμο του κατασκευαστή·
                                             
                                          
                                                γ)
                                             
                                             
                                                την εμπορική επωνυμία·
                                             
                                          
                                                δ)
                                             
                                             
                                                την αναλυτική διαμόρφωση που περιλαμβάνει τουλάχιστον:
                                                
                                                            i)
                                                         
                                                         
                                                            την έκδοση του υλισμικού·
                                                         
                                                      
                                                            ii)
                                                         
                                                         
                                                            τον αλγόριθμο ανίχνευσης·
                                                         
                                                      
                                                            iii)
                                                         
                                                         
                                                            κατά περίπτωση, την έκδοση του λογισμικού του συστήματος·
                                                         
                                                      
                                                            iv)
                                                         
                                                         
                                                            κατά περίπτωση, την έκδοση του βοηθητικού υλισμικού· και
                                                         
                                                      
                                                            v)
                                                         
                                                         
                                                            κατά περίπτωση, την έκδοση των οδηγιών του κατασκευαστή·
                                                         
                                                      
                                          
                                                ε)
                                             
                                             
                                                το αποκτηθέν πρότυπο·
                                             
                                          
                                                στ)
                                             
                                             
                                                το καθεστώς του εξοπλισμού, όπου αναγράφεται μια από τις ακόλουθες ενδείξεις:
                                                
                                                            i)
                                                         
                                                         
                                                            “σφραγίδα ΕΕ”·
                                                         
                                                      
                                                            ii)
                                                         
                                                         
                                                            “εκκρεμεί σφραγίδα ΕΕ”·
                                                         
                                                      
                                                            iii)
                                                         
                                                         
                                                            “ανασταλείσα σφραγίδα ΕΕ”·
                                                         
                                                      
                                                            iv)
                                                         
                                                         
                                                            “αποσυρθείσα σφραγίδα ΕΕ”·
                                                         
                                                      
                                                            v)
                                                         
                                                         
                                                            “παρωχημένη σφραγίδα ΕΕ”·
                                                         
                                                      
                                          
                                                ζ)
                                             
                                             
                                                την ημερομηνία έκδοσης του καθεστώτος του εξοπλισμού.
                                             
                                          
                              12.0.4.   Αναστολή και απόσυρση της σήμανσης “σφραγίδα ΕΕ”
                        
                        
                                    12.0.4.1.
                                 
                                 
                                    Κατόπιν αιτήματος των κρατών μελών ή με δική της πρωτοβουλία, η Επιτροπή μπορεί να αναστέλλει χωρίς προειδοποίηση τη σήμανση “σφραγίδα ΕΕ” και το καθεστώς σήμανσης “εκκρεμεί σφραγίδα ΕΕ” εξοπλισμού ασφάλειας, όταν πληροφορείται ότι ο εξοπλισμός δεν πληροί το πρότυπο για το οποίο εγκρίθηκε. Στην περίπτωση αυτή, η Επιτροπή επικαιροποιεί αναλόγως το καθεστώς στην “βάση δεδομένων της Ένωσης για την ασφάλεια της αλυσίδας εφοδιασμού - εξοπλισμός ασφάλειας”.
                                 
                              
                                    12.0.4.2.
                                 
                                 
                                    Εξοπλισμός ασφάλειας του οποίου έχει ανασταλεί η σήμανση «σφραγίδα ΕΕ» ή το καθεστώς σήμανσης “εκκρεμεί σφραγίδα ΕΕ” δεν μπορεί πλέον να εγκαθίσταται και τα ήδη εγκατεστημένα τεμάχια χρησιμοποιούνται με την εφαρμογή πρόσθετων αντισταθμιστικών μέτρων, κατά περίπτωση.
                                 
                              
                                    12.0.4.3.
                                 
                                 
                                    Κατόπιν αιτήματος των κρατών μελών ή με δική της πρωτοβουλία, η Επιτροπή μπορεί να αποσύρει τη σήμανση “σφραγίδα ΕΕ” ή το καθεστώς σήμανσης “εκκρεμεί σφραγίδα ΕΕ” εξοπλισμού ασφάλειας, όταν κρίνει ότι ο εξοπλισμός ασφάλειας δεν πληροί πλέον το πρότυπο για το οποίο εγκρίθηκε.
                                 
                              
                                    12.0.4.4.
                                 
                                 
                                    Εξοπλισμός ασφάλειας του οποίου η σήμανση “σφραγίδα ΕΕ” ή το καθεστώς σήμανσης “εκκρεμεί σφραγίδα ΕΕ” έχει αποσυρθεί ή έχει καταστεί παρωχημένη/-ο δεν μπορεί πλέον να χρησιμοποιείται από την ημερομηνία έκδοσης του καθεστώτος όπως αυτό καταχωρίστηκε στην “βάση δεδομένων της Ένωσης για την ασφάλεια της αλυσίδας εφοδιασμού - εξοπλισμός ασφάλειας”.
                                 
                              
                                    12.0.4.5.
                                 
                                 
                                    Η Επιτροπή μπορεί να επαναφέρει τη σήμανση “σφραγίδα της ΕΕ” ή το καθεστώς σήμανσης “εκκρεμεί σφραγίδα ΕΕ”, όταν πληροφορείται ότι ο εξοπλισμός πληροί εκ νέου το πρότυπο για το οποίο εγκρίθηκε.
                                 
                              12.0.5.   Αυστηρότερα μέτρα για τον εξοπλισμό ασφάλειας και την έγκριση σε εθνικό επίπεδο
                        
                        
                                    12.0.5.1.
                                 
                                 
                                    Τα κράτη μέλη δύνανται να παρεκκλίνουν από την αρχή της αμοιβαίας αναγνώρισης εφαρμόζοντας αυστηρότερα μέτρα για τον εξοπλισμό ασφάλειας. Ενημερώνουν την Επιτροπή για τα εν λόγω μέτρα, τις οικείες εγκρίσεις εξοπλισμού ασφάλειας και τα μέτρα που έχουν λάβει για να διασφαλίζουν ότι ο εξοπλισμός ασφάλειας που εγκρίνουν πληροί τα πρότυπα που καθορίζονται στο παρόν κεφάλαιο.
                                 
                              
                                    12.0.5.2.
                                 
                                 
                                    Τα κράτη μέλη δύνανται να παρεκκλίνουν από την αρχή της αμοιβαίας αναγνώρισης εφαρμόζοντας τον δικό τους εθνικό μηχανισμό έγκρισης εξοπλισμού ασφάλειας. Ενημερώνουν την Επιτροπή για τον εν λόγω μηχανισμό, τις οικείες εγκρίσεις εξοπλισμού και τα πρόσθετα μέτρα που έχουν λάβει για να διασφαλίζουν ότι ο εξοπλισμός ασφάλειας πληροί τα πρότυπα που καθορίζονται στο παρόν κεφάλαιο.
                                 
                              
                                    12.0.5.3.
                                 
                                 
                                    Εξοπλισμός ασφάλειας που εγκρίνεται σε εθνικό επίπεδο με βάση το σημείο 12.0.5.1 ή το σημείο 12.0.5.2 δεν λαμβάνει τη σήμανση “σφραγίδα ΕΕ”.
                                 
                              
                           (*1)  Απόφαση (ΕΕ, Ευρατόμ) 2015/444 της Επιτροπής, της 13ης Μαρτίου 2015, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 72 της 17.3.2015, σ. 53).»."
                        
                     
                  
                        6)
                     
                     
                        στο κεφάλαιο 12 προστίθεται το ακόλουθο προσάρτημα 12-ΙΔ:
                        «ΠΡΟΣΑΡΤΗΜΑ 12-ΙΔ
                        
                        Λεπτομερείς διατάξεις για τις απαιτήσεις επιδόσεων του εξοπλισμού ανίχνευσης εκρηκτικών σε υποδήματα (SED) καθορίζονται στην εκτελεστική απόφαση C(2015) 8005 της Επιτροπής.»·
                     
                  
                        7)
                     
                     
                        στο κεφάλαιο 12 προστίθεται το ακόλουθο προσάρτημα 12-ΙΕ:
                        «ΠΡΟΣΑΡΤΗΜΑ 12-ΙΕ
                        
                        Λεπτομερείς διατάξεις για τις απαιτήσεις επιδόσεων του εξοπλισμού EVD καθορίζονται στην εκτελεστική απόφαση C(2015) 8005 της Επιτροπής.».
                     
                  
               (*1)  Απόφαση (ΕΕ, Ευρατόμ) 2015/444 της Επιτροπής, της 13ης Μαρτίου 2015, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 72 της 17.3.2015, σ. 53).».»